CELEX: 32009R0051
Language: hu
Date: 2009-01-15 00:00:00
Title: A Bizottság 51/2009/EK rendelete ( 2009. január 15. ) egyes áruk Kombinált Nómenklatúra szerinti besorolásáról

22.1.2009   
            
            
               HU
            
            
               Az Európai Unió Hivatalos Lapja
            
            
               L 17/17
            
         
      A BIZOTTSÁG 51/2009/EK RENDELETE
   
   (2009. január 15.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. január 15-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Téglalap alakú, kb. 260 cm × 240 cm méretű, tűzött (steppelt), három rétegből álló termék, amelynek két külső rétege szőtt pamutanyagból, középső rétege, amely a bélést alkotja, szintetikus vattából készül. A felső rétegre kb. 30 cm szélességű, kontrasztos színű szegélyt varrnak. A rétegeket díszítő steppelés tartja össze.
                  (ágytakaró)
                  (Lásd a 645. sz. fényképet) (1)
                  
               
               
                  9404 90 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XI. áruosztályhoz tartozó megjegyzések 1. s) pontja, valamint a 9404, a 9404 90 és a 9404 90 90 KN-kód szövegezése határozza meg.
                  A bármilyen anyaggal bélelt ágyfelszerelést és lakástextíliát a 9404 vtsz. alá kell besorolni. Lásd még a 9404 vtsz.-hoz tartozó HR-magyarázat (B) bekezdését és (B) (2) albekezdését, amelyek kifejezetten nevesítik a paplant és az ágytakarót.
                  Az áru nem sorolható a 6304 vtsz. alá, mert a XI. áruosztály nem tartalmazza a 94. árucsoportba tartozó ágyfelszerelést (lásd a XI. áruosztályhoz tartozó megjegyzések 1. s) pontját). A 6304 vtsz. alá nem sorolható be továbbá a 9404 vtsz. alá tartozó lakástextília, így különösen az ágytakaró (lásd még a 6304 vtsz.-hoz tartozó HR-magyarázat második bekezdését).
                  Ezért a terméket a 9404 90 90 vtsz. alá kell besorolni.
               
            
         
      
         (1)  A kép csupán tájékoztató jellegű.